 **ОБЩИНА КРИВОДОЛ**

**ОБЛАСТ ВРАЦА**

3060 гр. Криводол, ул. ”Освобождение”№ 13, тел. 09117 / 20-45, e-mail: krivodol@mbox.is-bg.net

**ОБЯВА**

На основание чл. 44, ал. 1, т. 1 и 7 и ал. 2 от ЗМСМА, чл. 14, ал. 7 от Закона за общинската собственост; § 12, т. 2 от Преходните и заключителни разпоредби от Закона за изменение и допълнение на Закона за Водите, чл. 138в, ал.1 от Закона за водите и чл. 4, ал. 2 и ал. 3 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях, както и на контрол за техническото им състояние, чл. 16; чл. 91, ал. 1, т. 1 и чл. 95 от Наредба № 7 за реда за придобиване, управление и разпореждане с общинското имущество, приета с Решение № 120 от Общински съвет Криводол, взето на 21.11.2008 г. по Протокол № 15, в сила от 01.01.2009 г., последно изменена с Решение № 359/2018 г. на Административен съд Враца и във връзка с Решение № 400 по Протокол № 45 от 15.11.2022 г. на Общински съвет Криводол и Заповед № 12/06.01.2023 г на кмета на община Криводол

**НАРЕЖДАМ:**

**І. Откривам процедура за избор на оператор на язовирна стена за възлагане стопанисването, поддръжката и експлоатацията на язовирната стена и съоръженията към нея, чрез публичен търг с явно наддаване за предоставяне под наем за срок от 10 (десет) години, на следния имот - язовир – публична общинска собственост разположен на територията на две землища, с обща площ от 229,031 дка:** с идентификатор 58788.204.192, със стар идентификатор 000192 – язовир, с площ 147,710 дка, находящ се в землището на с. Пудрия, община Криводол, по кадастрална карта и кадастрални регистри, одобрени със заповед № РД-18-205 от 25.01.2018 г. на Изпълнителния директор на АГКК, със съставен Акт за публична общинска собственост № 2173/07.11.2022 г., вписан в Агенция по вписванията Враца под № 91, том 18, Дв. вх. рег. № 6292 от 07.11.2022 г., вх. р. 6294, и имот с идентификатор 39236.140.21, със стар идентификатор 000021 – язовир, с площ 81,321 дка, находящ се в землището на с. Краводер, община Криводол, по кадастрална карта и кадастрални регистри, одобрени със заповед № РД-18-202 от 25.01.2018 г. на Изпълнителния директор на АГКК, със съставен Акт за публична общинска собственост № 2174/07.11.2022 г., вписан в Агенция по вписванията Враца под № 90, том 18, Дв. вх. рег. № 6291 от 07.11.2022 г., вх. р. 6293.

До участие в публичния търг с явно наддаванеда се допускат само лица,

които отговарят на изискванията за оператор на язовирна стена по смисъла на § 1, ал. 1, т. 95 от допълнителните разпоредби на Закона за водите, а именно физическо лице хидроспециалист (§ 1, т. 19 от Допълнителните разпоредби на Наредбата за условията и реда за осъществяване на техническата и безопасната експлоатация на язовирните стени и на съоръженията към тях, както и на контрол за техническото им състояние) или юридическо лице, което разполага със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях, възложени му от собственика:

- физическото лице трябва да представи документ, доказващ придобита образователно-квалификационна степен „магистър“, със специалност Хидротехническо строителство, Хидромелиоративно строителство или друга еквивалентна специалност в областта на хидроинженерството, при придобиването на която в учебния план са изучавани предмети и са придобити умения, свързани с проектиране, изграждане и експлоатация на язовирни стени и на съоръженията към тях;

- юридическото лице трябва да представи документ, че разполага със служител хидроспециалист с придобита образователно-квалификационна степен „магистър“, със специалност Хидротехническо строителство, Хидромелиорaтивно строителство или друга еквивалентна специалност в областта на хидроинженерството, при придобиването на която в учебния план са изучавани предмети и са придобити умения, свързани с проектиране, изграждане и експлоатация на язовирни стени и на съоръженията към тях и документ за придобита специалност на лицето.

* Утвърждавам начална тръжна цена за месечен наем от 2.00 лв./дка или 458,06

лв. без ДДС за цялата площ, съобразен с Тарифата за отдаване под наем на язовири над 100 дка /Приложение № 3 към Раздел III, т. 2 от Наредба 7 за реда за придобиване, управление и разпореждане с общинско имущество на Общински съвет Криводол, последно изменена с решение № 359/2018 г. на Административен съд Враца/.

 **ІІ.** **Публичният търг с явно наддаване за имота по т. I да се проведе на 26.01.2023 г. (четвъртък) от 9:00 часа.**

 **ІІІ.** В случай, че документи за участие в публичния търг са подадени от повече кандидати, а на търга се яви само един кандидат, търгът се отлага с два часа, т.е. за 11:00 часа на **26.01.2023 г.** и ако в този срок не се яви друг кандидат, явилият се кандидат се обявява за спечелил търга по предложената от него цена, която не може да бъде по-ниска от обявената начална тръжна цена.

Когато документи за участие в търга са подадени само от един кандидат и същият се яви на първа дата, той се обявява за спечелил търга по предложена от него цена, която не може да бъде по-ниска от обявената начална тръжна цена.

Когато за търга не се яви кандидат, търгът се обявява за непроведен, за което се съставя протокол.

 **ІV. Определям място на провеждане на търга по т. ІІ от тази заповед - заседателната зала в сградата на Община Криводол.**

 **V. Определям депозит за участие 10% от началната тръжна цена за имота по тази заповед, в размер на 45,81 лв. с ДДС.**

Депозитът за участие в процедурата да се внася под формата на парична сума на касата на Община Криводол или по следната набирателна сметка на Община Криводол IBAN-BG51SOMB91303344127401, BIC-SOMBBGSF при „Общинска банка” АД в срок до **25.01.2023** г.

 **VІ. Определям срок за приемане на заявления за участие в публичния търг с явно наддаване по тази заповед – до 17:00 часа на 25.01.2023 г.** Заявленията и придружаващите ги документи за участие в публичния търг с явно наддаване следва да се подават **в Центъра за информационно и административно обслужване на граждани (ЦИАОГ) в сградата на Община Криводол на адрес: гр. Криводол, ул. „Освобождение” 13** в запечатан непрозрачен плик, върху който следва да е посочено името на участника и цялостно наименование на обекта на търга. Допълнения или изменения на подадените предложения не се допускат след представянето им.

 **VІІ.** На основание чл. 95, ал. 2 от Наредба № 7 за реда за придобиване, управление и разпореждане с общинското имущество **утвърждавам тръжната документация,** представляваща неразделна част от настоящата заповед и **определям цена от 50.00 лв. за закупуването ѝ. Тръжната документация да се закупува от ЦИАОГ на Община Криводол.**

 **VІІІ. Огледите на имота по т. І от тази заповед могат да се извършват свободно лично от заинтересованите лица всеки ден от обявяване на търга до 25.01.2023 г. включително,** като в рамките на работното време на Общинска администрация Криводол (от 08:00 часа до 17:00 часа) през работните дни в този период, при заявено желание от лице, закупило документация за участие в търга по тази заповед, на същото се осигурява представител на Община Криводол, който да покаже съответния имот, за което се съставя протокол.

**За контакти: Община Криводол, гр. Криводол, ул. „Освобождение” 13, телефон тел. 0879516531**